బర్కతపుర/వనస్థలిపురం/హైదరాబాద్, ఏప్రిల్ 3 (ఆంధ్రజ్యోతి): దేశవ్యాప్తంగా రవాణా వ్యవస్థ స్తంభించనుంది. పెంచిన థర్డ్ పార్టీ ఇన్సూరెన్స్ పెంపును ఉపసంహరించుకోవాలంటూ పలు ట్రాన్స్పోర్ట్ అసోసియేషన్లు ప్రభుత్వంతో జరిపిన చర్చలు విఫలమయ్యాయి. దీంతో ఈ నెల 8వ తేదీ నుంచి దేశవ్యాప్తంగా లారీల సమ్మె నిర్వహించనున్నట్లు ఆయా సంఘాల నేతలు ప్రకటించారు. బషీర్బాగ్లోని పరిశ్రమల భవనంలో ఐఆర్డీఏ కమిషన్ చైర్మన్ టీఎస్ విజయానంద్తో సోమవారం సాయంత్రం వారు చర్చలు జరిపారు. ఆలిండియా మోటార్ ట్రాన్స్పోర్ట్ కాంగ్రెస్ అధ్యక్షుడు ఎస్.కె.మిట్టల్, చైర్మన్ కులకరణ్సింగ్, ఆలిండియా కాన్ఫర్మేషన్ ఆఫ్ గూడ్స్ వెహికిల్ ఓనర్స్ అసోసియేషన్ ప్రతినిధి చెన్నారెడ్డి, సదరన్ స్టేట్ వెల్ఫేర్ మోటార్ ట్రాన్స్పోర్ట్ అసోసియేషన్ అధ్యక్షుడు గోపాల్నాయుడు, హైదరాబాద్ గూడ్స్ ట్రాన్స్పోర్ట్ అసోసియేషన్ ప్రతినిధి ఏకే అగర్వాల్, తెలంగాణ లారీ ఓనర్స్ అసోసియేషన్ అధ్యక్షుడు కె.వెంకటరమణ, అఖిలభారత మోటార్ ట్రాన్స్పోర్ట్ కాంగ్రెస్ ఉపాధ్యక్షుడు సుబ్రహ్మణ్యం, అఖిల భారత మోటార్ ట్రాన్స్పోర్ట్ కాంగ్రెస్ అధ్యక్షుడు ఎన్కెసింగ్ చర్చలు జరిపారు.థర్డ్ పార్టీ ఇన్సూరెన్స్ పెంపును తగ్గించే అంశంపై అధ్యయనం చేయాల్సి ఉందని, మరో మూడు నెలలపాటు పెంచిన ధరలే అమల్లో ఉంటాయని ఐఆర్డీఏ స్పష్టం చేసింది. అధ్యయనం పూర్తయ్యేవరకూ ‘పెంపు’ ఉత్తర్వులను పక్కన పెట్టాలన్న లారీ యజమానుల డిమాండ్ను తోసిపుచ్చింది. చర్చలు విఫలం కావడంతో ఐఆర్డీఏ కమిషనర్ కార్యాలయం ఎదుట సంఘాల నేతలు ధర్నా నిర్వహించారు. ఈ సందర్భంగా వారు మాట్లాడుతూ ప్రస్తుతం దక్షిణ భారతదేశంలో మాత్రమే లారీల సమ్మె నిర్వహిస్తున్నామని, ఈ నెల 8నుంచి దేశవ్యాప్తంగా సమ్మె చేపడతామని ప్రకటించారు. ప్రజలకు అసౌకర్యం కలిగిస్తున్నా.. తప్పనిసరి పరిస్థితుల్లోనే సమ్మె నిర్వహిస్తున్నామన్నారు. ఇక లారీల సమ్మె నేపథ్యంలో ఇతర రాషా్ట్రలనుంచి తెలుగు రాషా్ట్రలకు దిగుమతులు నిలిచిపోయాయి. మరోవైపు లారీ యజమానులు తెలంగాణ రాష్ట్రంలోని వివిధ పట్టణాల్లో సోమవారం ధర్నా, ప్రదర్శనలు నిర్వహించారు.
barkatapura/vanasthalipuram/hyderabad, epril 3 (aandhrajyoti): desavyaaptamgaa rawana vyavastha stambhinchanundi. penchina therd party insurens pempunu upasamharinchukovaalantuu palu transport asosiationlu prabhutvamto jaripina charchalu viphalamayyaayi. deentho ee nela 8va tedee nunchi desavyaaptamgaa laareela samme nirvahinchanunnatlu aayaa sanghaala nethalu prakatinchaaru. basheerbagloni parisramala bhavanamlo irda kamishan chairman ts vijayaanandto somavaram saayantram vaaru charchalu jariparu. alindia motar transport congress adhyakshudu es.ke.mittal, chairman kulakaransing, alindia confermation af goods vehikil onars asosiation pratinidhi chennareddy, sadaran state velfare motar transport asosiation adhyakshudu gopalnayudu, hyderabad goods transport asosiation pratinidhi eke agarwal, telamgaana lari onars asosiation adhyakshudu ke.venkataramana, akhilabhaarata motar transport congress upaadhyakshudu subrahmanyam, akhila bhaarata motar transport congress adhyakshudu enchessing charchalu jariparu.therd party insurens pempunu tagginche amsampai adhyayanam cheyalsi undani, maro moodu nelalapatu penchina dharale amallo untaayani irda spashtam chesindi. adhyayanam puurtayyeevarakuu ‘pempu’ uttarvulanu pakkana pettalanna lari yajamaanula demandnu tosipuchindi. charchalu viphalam kaavadamtho irda commisioner kaaryaalayam eduta sanghaala nethalu dharna nirvahinchaaru. ee sandarbhamgaa vaaru maatlaadutuu prastutam dakshina bhaaratadesamlo matrame laareela samme nirvahistunnaamani, ee nela 8nunchi desavyaaptamgaa samme chepadatamani prakatinchaaru. prajalaku asoukaryam kaligistunna.. tappanisari paristhitullone samme nirvahistunnamanna. ika laareela samme nepathyamlo itara raashtralanunchi telugu rashtralaku digumatulu nilichipoyayi. marovaipu lari yajamaanulu telamgaana rashtramloni vividha pattanaallo somavaram dharna, pradarsanalu nirvahinchaaru.